চুয়াডাঙ্গা বিজিবি-৬ ব্যাটালিয়নের পরিচালক এস এম মনিরুজ্জামান জানান, শ্যামকুড় বিওপি টহল কমান্ডার নায়েক দুলাল শেখ কয়েকজন বিজিবি সদস্য নিয়ে মঙ্গলবার দিনগত রাতে ঝিনাইদহ জেলার খোশালপুর মাঠে অভিযান চালান। ওই মাঠ থেকে বিজিবি সদস্যরা দুযুবককে আটক করে। তারা হলো, ঝিনাইদহ জেলার মহেশপুর উপজেলার খোশালপুর গ্রামের আব্দুস সাত্তারের ছেলে সাইফুল ইসলাম (২৩) ও কুল্লা গ্রামের বজলুর রহমানের ছেলে পলাশ হোসেনকে (২১) আটক করে এবং তাদের কাছে থাকা বিরল প্রজাতির ২৪টি কবুতর উদ্ধার করে বিজিবি। আটক দুজনকে মামলাসহ মহেশপুর থানায় সোপর্দ করা হয়েছে।